
Martfű Város Polgármesterétől

Előterjesztés

a Játékvár Óvoda és Bölcsőde alapító okiratának módosítására.

Tisztelt Képviselő-testület!

A Játékvár Óvoda és Bölcsőde bölcsődei tagintézményének férőhely számát – a jelenleg ellátott gyermeklétszám miatt – az alapító okiratban módosítani szükséges. Az intézmény férőhelyeinek száma ennek megfelelően 25-ről 34 férőhelyre változik.

Az egyes gazdasági és pénzügyi tárgyú törvények módosításáról szóló 2010. évi XC. törvény módosította az államháztartásokról szóló 1992. évi XXXVIII. törvény költségvetési szervek működése és gazdálkodása című fejezetének rendelkezéseit, mely alapján e szervek típusba sorolását, valamint a tevékenységtípusok közül a kiegészítő, kisegítő tevékenységet törölte. A törvényi változásokat az alapító okiratban átvezettük.

Kérem a Tisztelt Képviselő-testületet, hogy az előterjesztés mellékletét képező alapító okirat módosítást, és az egységes szerkezetű alapító okiratot szíveskedjen elfogadni.

Határozati javaslat:

…./2011.(IV.14.) önkormányzati határozat

a Játékvár Óvoda és Bölcsőde alapító okiratának módosításáról.

Martfű Város Önkormányzatának Képviselő-testülete megtárgyalta a Játékvár Óvoda és Bölcsőde alapító okiratának módosításáról szóló előterjesztést, melyet jóváhagyólag elfogad.

Az alapító okiratban foglalt változást a törzskönyvi nyilvántartásban át kell vezetni.

Felelős: Balogh Edith címzetes főjegyző

Határidő: a testületi döntést követő 8. nap

Erről értesülnek:

1. JNSZ Megyei Kormányhivatal Szolnok

2. Valamennyi Képviselő Helyben

3. Játékvár Óvoda és Bölcsőde Helyben
Martfű, 2011. április 6.

